VILKÅR FOR MICROSOFT-SOFTWARELICENS
MICROSOFT DYNAMICS NAV 2016
MICROSOFT DYNAMICS C5 2016

Disse licensvilkår (”aftale”) er en aftale mellem Microsoft Corporation (eller, afhængigt af hvor De befinder Dem, en af dets associerede virksomheder) og Dem. Læs disse vilkår grundigt. 
Bortset fra hvad der ellers udtrykkeligt er specificeret, gælder denne aftale for al ovennævnte software, hvilket inkluderer mediet, som De har modtaget softwaren på, hvis dette er tilfældet. Dette gælder desuden for alle Microsoft
opdateringer 
supplementer 
internetbaserede tjenester, og 
supporttjenester
for softwaren, medmindre andre betingelser følger med disse punkter. I så fald gælder pågældende betingelser. Denne aftale træder i stedet for de licensvilkår, som er integreret i softwaren.
Ved at installere, have installeret, abonnere på eller bruge softwaren accepterer De denne aftale (herunder alle ændringer, som udføres fra tid til anden). Hvis De ikke accepterer denne aftale, må De ikke installere, have installeret, abonnere på eller bruge softwaren. 
Hvis en person indgår denne aftale på vegne af en juridisk enhed, erklærer denne person, at han eller hun har myndighed til at binde den pågældende enhed til denne aftale.
Meddelelse Angående Validering af Abonnement. Servere, som softwaren er installeret på, kan regelmæssigt videregive oplysninger for at bekræfte, at softwaren er korrekt licenseret, og at licensperioden ikke er udløbet. Disse oplysninger inkluderer kundens abbonnementsidentifikation, produktnavn, licensens serienummer, produktversionsnummer og dato for seneste anvendelse. Individuelle kundedata gemmes i op til 270 dage i USA. Aggregerede data kan eventuelt bruges til at evaluere effektiviteten af vores valideringsfunktioner og vil også blive opbevaret i USA og vil kunne bevares på ubegrænset tid. Ved at bruge softwaren accepterer De overførslen af de oplysninger, der er beskrevet i dette afsnit.
Hvis De overholder denne aftale, har De nedenstående rettigheder for hver licens, som De køber til den gældende software.
1.	OVERSIGT.
a.	Software. Softwaren kan omfatte 
•	serversoftware 
•	klientsoftware, som kan installeres på enheder og/eller bruges med serversoftware
•	yderligere ERP-komponenter, som kan licenseres separat, og
•	alle opdateringer eller supplementer for softwaren.
b.	Licensering. Softwaren er licenseret på basis af
•	antallet af kopier af ERP-løsning, som De installerer lokalt eller bruger på hostet basis 
•	antallet af Deres brugere, som har adgang til ERP-løsningen og 
•	yderligere ERP-komponenter, som De licenserer.  
c.	Licensmodel. Softwaren licenseres i to modeller, med undtagelse af Microsoft Dynamics C5 2016 som specificeret i afsnit 7:
•	Tidsubegrænset Licensmodel – I denne model har De licenseret den gældende software på tidsubegrænsede licensvilkår som kode, der er installeret hos Dem lokalt eller på hostet basis hos en tredjemand, der fungerer som Deres agent (”Tidsubegrænset Licensmodel”). 
•	Abonnementslicensmodel – I denne model har De licenseret den gældende software på en pr. bruger basis for en tidsbegrænset periode, som er yderligere beskrevet i Deres aftale med Deres partner. Softwaren kan være installeret på Deres lokalitet med daglig administration og kontrol udelukkende af Deres partner eller hostet af Deres partner eller en tredjemand, der leverer tjenesterne til Dem (”Abonnementslicensmodel”). 
o	Hvis Deres licens udløber eller ophører, stopper Deres ret til at bruge softwaren omgående. Hvis De fortsætter med at bruge softwaren herefter, kan De holdes ansvarlig for krænkelse af immaterielle rettigheder, hvilket kan resultere i betydelige skader for Dem eller andre retslige misligholdelsesbeføjelser. 
2.	DEFINITIONER.
Nedenstående definitioner er ændret for Microsoft Dynamics C5 2016 som anført i Afsnit 7.
•	”associeret virksomhed” betyder en hvilken som helst juridisk enhed, som direkte eller indirekte ejer, er direkte eller indirekte ejet af, eller direkte eller indirekte er i fælles ejerskab med en part i denne aftale. 
•	”Tilføjelses-SAL” henviser til en SAL, der skal anvendes sammen med en basis-SAL.
•	”outsourcing af virksomhedsproces” betyder at indgå aftale med en tredjepartserviceprovider for en specifik kritisk eller ukritisk virksomhedsopgave eller proces, og hvor den leverede service indbefatter direkte eller indirekte adgang til softwaren.
•	”CAL” betyder klientadgangslicens.
•	”klientsoftware” betyder de komponenter i softwaren, som giver en enhed mulighed for at få adgang til eller bruge serversoftware eller til at bruge visse aspekter af serversoftwaren. 
•	”enhed” betyder en enkelt, personlig computer, arbejdsstation, terminal, håndholdt computer, mobiltelefon, PDA (personal digital assistant) eller anden elektronisk enhed. 
•	”direkte adgang” finder sted, når en bruger logger på softwaren gennem en Microsoft Dynamics-klient. 
•	”ERP” betyder enterpriseressourceplanlægning.
•	”ERP -løsning” betyder de af softwarens komponenter, som styrer Deres brugere og finansielle rapporteringsenheder.
•	”Ekstern Revisorbruger” betyder en bruger, som er ansat hos en tredjemand, som udelukkende har adgang til softwaren for at levere supplerende professionel revisor- eller bogholderiservice i forbindelse med revisionsproceduren.
•	”ekstern bruger” betyder Deres kunder, som ikke er omfattet af definitionen af ”De”. 
•	”Fuld Bruger” betyder en bruger, som har ubegrænset adgang til alle funktionaliteter i serversoftwaren, herunder opsætning, administration og styring af alle parametre eller funktionelle processor i hele ERP-løsningen.
•	”Forekomst” betyder en afbildning af software, som er oprettet ved at køre softwarens konfigurations- og installationsprocedure eller ved at duplikere en eksisterende Forekomst.
•	”intern forretningsbrug” betyder administration af Deres virksomhed, men ikke en uafhængig tredjemands virksomhed. 
•	”Begrænset Bruger” betyder en bruger, der får adgang til Deres ERP-løsning direkte eller indirekte udelukkende med henblik på at fuldføre de opgaver, der er beskrevet nedenfor. Enhver adgang ud over disse begrænsninger kræver en Fuld Bruger.
(i)	”Læse”-adgang til data, som er indeholdt i ERP-løsningen fra en hvilken som helst klient, eller
(ii)	”Skrive”-adgang via enhver klient, der får adgang til ERP­løsningen via Microsoft Dynamics NAV API, til maksimalt tre tabelobjekter med følgende undtagelser:
•	Begrænsede brugere har ikke tilladelse til at skrive til nogen af de følgende tabeller: Finansposter (tabelnummer 17), Tilladelsessæt (tabelnummer 2000000004), Tilladelse (tabelnummer 2000000005) eller Adgangskontrol (tabelnummer 2000000053) og
•	enhver tabel beskrevet i Bilag A til den gældende softwares Licenseringsvejledning, idet ”Tabeller Indeholdende Begrænset Bruger” ikke tæller med i de tre tabelobjekter. Microsoft kan opdatere dette Bilag A til Licenseringsvejledningen fra tid til anden efter eget skøn og tilføje yderligere Tabeller. Se Microsoft Dynamics NAV 2015/2016 Licenseringsvejledningen på go.microsoft.com/fwlink/?LinkId=509810&clcid=0x409. 

•	”operativsystemmiljø” eller ”OSE” betyder hele eller en del af en Forekomst af et operativsystem, eller hele eller en del af en Forekomst af et virtuelt (eller på anden måde emuleret) operativsystem, der muliggør særskilt maskinidentitet (primært computernavn eller lignende entydigt id) eller særskilte administrative rettigheder, og forekomster af programmer, hvis aktuelt, som er konfigureret til at køre på Forekomsten af operativsystemet eller delene, der er identificeret herover. Der findes to typer OSE’er: fysiske og virtuelle. Et fysisk hardwaresystem kan have ét fysisk OSE og/eller et eller flere virtuelle OSE’er.
•	”ejerskab” betyder mere end 50 % ejerskab.
•	”partner” betyder den enhed, som har underskrevet en kanalpartneraftale med Microsoft, som autoriserer partneren til at markedsføre og distribuere softwaren.
•	”Fysisk OSE” betyder et OSE, som er konfigureret til at køre direkte på et fysisk hardwaresystem. Den Forekomst af operativsystemet, der bruges til at køre hardwarevirtualiseringssoftware (f.eks. Microsoft Hyper-V Server eller lignende teknologier) eller til at levere hardwarevirtualiseringstjenester (f.eks. Microsoft-virtualiseringsteknologi eller lignende teknologier), opfattes som værende en del af det Fysiske OSE.
•	”SAL” betyder abonnementsadgangslicens.
•	”server” betyder et fysisk hardwaresystem, der kan køre serversoftware.
•	”serverfarm” betyder et enkelt datacenter eller to datacentre begge fysisk placerede:
o	i en tidszone, som er inden for fire timer for den lokale tidszone for den anden (koordineret universaltid (UTC) og ikke DST) og/eller
o	inden for den Europæiske Union (EU) og/eller den Europæiske Frihandelssammenslutning (EFTA).
•	”serversoftware” betyder de komponenter af softwaren, der leverer tjenester eller funktionalitet på Deres server.
•	”systeadministratorbruger” betyder en bruger, som udelukkende har adgang til softwaren for at installere, konfigurere og vedligeholde serversoftware, herunder administration af brugervilkår. 
•	”Virtuelt OSE” betyder et OSE, som er konfigureret til at køre på et virtuelt hardwaresystem.
•	”de” betyder den juridiske enhed, som har accepteret denne aftale, Deres associerede virksomheder og hver enkelt af Deres og Deres associerede virksomheders medarbejdere, underleverandører, agenter og leverandører. 
3.	INSTALLATIONS- OG BRUGERVILKÅR. 
a.	Serversoftware. De skal købe en serversoftwarelicens for at bruge serversoftwaren. De må installere et ubegrænset antal kopier af serversoftwaren for at få adgang til Deres ERP-løsning. De må dog kun anvende det antal kopier, som Deres licensnøgle tillader. 
b.	Klientsoftware. De må kun bruge klientsoftwaren med ERP-løsningen. De må installere et ubegrænset antal kopier af klientsoftwaren for at få adgang til Deres ERP-løsning. Klientsoftwaren må kun bruges af det antal af licenserede brugere, som din licensnøgle tillader.
c.	Yderligere ERP-komponenter. Hvis yderligere ERP-komponenter er tilgængelige for Dem, skal De erhverve en separat licens til hver enkelt ERP-løsning, hvis De ønsker at køre en ekstra ERP-komponent til flere ERP-løsninger. Yderligere oplysninger og licensbegrænsninger vedrørende yderligere ERP-komponenter finder De i Microsoft Dynamics NAV 2015/2016 Licenseringsvejledningen på go.microsoft.com/fwlink/?LinkId=509810&clcid=0x409. 

d.	Afsnit 7 indeholder yderligere vilkår for installation og brugervilkår for Microsoft Dynamics C5 2016. 

4.	TYPER AF BRUGERLICENSER. Medmindre andet er anført, er brugerlicenstyperne for softwaren følgende:
a.	Adgangslicenser (CAL’er og SAL’er). Foruden serversoftwarelicensen skal De erhverve og overdrage en Adgangslicens til hver bruger, som direkte eller indirekte har adgang til ERP-løsningen. De skal bruge en Adgangslicens til hver bruger, der direkte eller indirekte får adgang til ERP­løsningen via et tredjemandsprogram. Adgangslicenser er specifikke for en ERP-løsning og må ikke anvendes sammen med eller deles blandt andre ERP-løsninger.
CAL-typer. Der findes to typer CAL’er: Fulde CAL’er og Begrænsede CAL’er. 
•	En ”Fuld CAL” (Full CAL) er en licens, der giver en bruger ret til at udføre opgaver som en Fuld Bruger.
•	En ”Begrænset CAL” (Limited CAL) er en licens, der giver en bruger ret til udelukkende at udføre opgaver som en Begrænset Bruger. De kan licensere op til fire Begrænsede CAL’er pr. Fuld CAL.
SAL-typer. Der findes tre typer SAL’er: Standard-SAL’er, Udvidet brug af tilføjelses-SAL’er og Begrænsede SAL’er. 
•	En ”Standard-SAL” er en basis-SAL-licens, der giver en bruger rettighed til at udføre opgaver som Fuld Bruger i hele ERP-løsningen og bruge alle de funktioner, der er indeholdt i Startpakken, som beskrevet i Licenseringsvejledningen til Microsoft Dynamics NAV 2015/2016, som findes på (go.microsoft.com/fwlink/?LinkId=509810&clcid=0x409).
•	En ”Udvidet brug af tilføjelses-SAL” (Extended Use Additive SAL) er en licens, der i tillæg til Standard-SAL, som giver en bruger rettighed til at udføre opgaver som Fuld Bruger og de funktioner, der er indeholdt i den Udvidede pakke, som beskrevet i Licenseringsvejledningen til Microsoft Dynamics NAV 2015/2016.
•	En ”Begrænset SAL” (Limited SAL) er en licens, der giver en bruger ret til udelukkende at udføre opgaver som en Begrænset Bruger. 
b.	”Samtidige CAL’er” (Concurrent CAL) er licenser, som giver enhver bruger adgang til ERP-løsningen. Antallet af samtidige CAL’er med licens refererer til det maksimale antal personer, som må have adgang til ERP-løsningen samtidigt. De kan vælge Fuld CAL eller Begrænset CAL som samtidige CAL-typer. Samtidige CAL’er kan kun licenseres under modellen med tidsubegrænset licens. 
c.	”User SAL’er” er licenser, som er specifikke for hver bruger og må ikke deles med andre brugere. De kan vælge Standard-SAL, Udvidet brug af tilføjelses-SAL eller Begrænset SAL som SAL­brugertyper. Hvis De vælger Udvidet brug af tilføjelses-SAL, skal De licensere Udvidet brug af tilføjelses-SAL’er for alle Standard-SAL’er. Den Begrænsede SAL giver adgang til de samme funktioner, som er tilgængelige for brugere, der udfører opgaver som Fuld Bruger, men er underlagt de begrænsninger, der er angivet i definitionen af Begrænset Bruger. Microsoft tildeler Dem gratis to Fulde SAL’er af samme type, som den, der bruges af Deres Fulde Brugere: En, som specifikt er til en Ekstern Revisorbruger, og en som specifikt er til en Systemadministratorbruger. De kan permanent videreoverdrage Deres bruger-SAL fra én bruger til en anden. De kan midlertidigt videreoverdrage Deres bruger-SAL til en midlertidig bruger, mens den permanente bruger er fraværende. Den Eksterne Revisorbruger og Systemadministratorbrugeren kan ikke bruges til andre formål. User-SAL’er kan kun licenseres under modellen med abonnementslicens.
d.	”Eksterne Brugere” De behøver ikke Adgangslicenser til eksterne brugere. Eksterne brugere skal anføres i brugertabellen for softwaren og må ikke bruge nogen klienter tilvejebragt af programmeringsgrænsefladen til Microsoft Dynamics NAV, som f.eks. Microsoft Dynamics NAV 2016 og Microsoft Dynamics C5 2016 Windows-klienten eller Microsoft Dynamics NAV 2016 og Microsoft Dynamics C5 2016 Webklienten. Eksterne Brugerlicenser må ikke bruges til outsourcing af virksomhedsprocesser.

Yderligere oplysninger om typen af brugerlicenser og licensbegrænsningerne vedrørende brugerlicenser findes i Microsoft Dynamics NAV 2015/2016 Licenseringsvejledningen på go.microsoft.com/fwlink/?LinkId=509810&clcid=0x409.
5.	SPECIFIKKE VILKÅR FOR TIDSUBEGRÆNSET LICENSMODEL.
Dette afsnit gælder ikke for Microsoft Dynamics C5.
•	Deres rettigheder til brug af softwaren er tidsubegrænsede, men kan tilbagekaldes, hvis De ikke overholder vilkårene i denne aftale. 
6.	SPECIFIKKE VILKÅR FOR ABONNEMENTSLICENSMODELLEN. 

•	Validering af abonnement.

o	Servere, som den gældende software er installeret på, vil fra tid til anden udføre en validering af softwaren. Validering bekræfter, at softwaren er korrekt licenseret. Den kontrollerer også, at der ikke er foretaget uautoriserede ændringer til softwarens valideringsfunktioner. 

o	Valideringen kan startes af softwaren eller Microsoft. For at kunne aktivere valideringer kan det være nødvendigt for softwaren fra tid til anden at hente opdateringer eller yderligere overførsler af valideringsfunktionerne i softwaren. Opdateringerne eller overførslerne er påkrævet for, at softwaren fungerer korrekt og kan overføres og installeres uden yderligere varsel til Dem. Under eller efter en validering sender serveren muligvis oplysninger om softwaren, computeren og resultaterne af valideringen til Microsoft. Disse oplysninger omfatter kundeabonnements-id, produktnavn, licensens serienummer, produktversionsnummer og dato for seneste anvendelse. Microsoft vil kun bruge disse oplysninger til at verificere licenseringsoverholdelse. Ved at bruge softwaren accepterer De overførslen af disse oplysninger. Se go.microsoft.com/fwlink/?LinkId=509810&clcid=0x409, hvis De vil have flere oplysninger om validering, og hvad der sendes under eller efter en validering.

o	Hvis softwaren, efter en validering, findes ikke at være korrekt licenseret, kan Microsoft eller Deres partner give besked om, at softwaren er forkert licenseret, og De kan
•	modtage påmindelser om at anskaffe en korrekt licenseret kopi af softwaren eller
•	blive nødt til at følge anvisningerne i beskeden for at blive licenseret til at bruge softwaren.

•	Varighed. Varigheden af Deres abonnementslicens er anført i Deres aftale med Deres partner.

7.	SPECIFIKKE VILKÅR FOR MICROSOFT DYNAMICS C5 2016.
a.	De følgende bestemmelser og alle tilhørende referencer i denne aftale er ikke gældende i deres fulde omfang for Microsoft Dynamics C5 2016:
•	Afsnit 1.c: Afsnittet ”Tidsubegrænset Licensmodel”
•	Afsnit 2: Definitionen af ”CAL”
•	Afsnit 4.a: Definitionerne af ”Fuld CAL”, ”Begrænset CAL”, ”Standard-SAL” og ”Udvidet brug af tilføjelses-SAL”
•	Afsnit 4.b. Afsnittet ”Samtidige CAL’er” og
•	Afsnit 5: Afsnittet ”Specifikke vilkår Tidsubegrænset Licensmodel”.

b.	De følgende afsnit i aftalen erstattes i deres helhed for Microsoft Dynamics C5 2016 som følger:

•	Afsnit 4.a. Adgangslicenser (CAL’er og SAL’er):
Adgangslicenser (SAL’er). Foruden serversoftwarelicensen skal De erhverve og overdrage en Adgangslicens til hver bruger, som direkte eller indirekte har adgang til ERP-løsningen. De skal bruge en Adgangslicens til hver bruger, der direkte eller indirekte får adgang til ERP-løsningen via et tredjemandsprogram. Adgangslicenser er specifikke for en ERP-løsning og må ikke anvendes sammen med eller deles blandt andre ERP-løsninger.
SAL-typer. Der findes to typer SAL’er: Fulde SAL’er og Begrænsede SAL’er. 
o	En ”Fuld SAL” (Full SAL) er en licens, der giver en bruger ret til at udføre opgaver som en Fuld Bruger.
o	En ”Begrænset SAL” (Limited SAL) er en licens, der giver en bruger ret til udelukkende at udføre opgaver som en Begrænset Bruger. De kan licensere op til fire Begrænsede CAL’er pr. Fuld SAL.

Yderligere oplysninger om typerne af brugerlicenser og licensbegrænsningerne vedrørende brugerlicenser findes i Licenseringsvejledningen til Microsoft Dynamics C5 2015/2016 på go.microsoft.com/fwlink/?LinkId=509819&clcid=0x406.

•	Afsnit 4.c: ”User-SAL’er”:
•	”Bruger-SAL’er” (User SAL) er licenser, som er specifikke for hver bruger og må ikke deles med andre brugere. De må kun licensere Fulde SAL’er. Microsoft tildeler Dem vederlagsfrit to Fulde SAL’er: En, som specifikt er til en Ekstern Revisorbruger, og en som specifikt er til en Systemadministratorbruger. De kan permanent videreoverdrage Deres bruger-SAL fra én bruger til en anden. De kan midlertidigt videreoverdrage Deres bruger-SAL til en midlertidig bruger, mens den permanente bruger er fraværende. Den Eksterne Revisorbruger og Systemadministratorbrugeren kan ikke bruges til andre formål. Bruger-SAL’er kan kun licenseres under modellen med abonnementslicens.

c.	De følgende bestemmelser tilføjes for denne aftale for Microsoft Dynamics C5 2016:

•	Afsnit 2. Definitioner:

•	”regnskabsår” betyder den løbende regnskabsperiode på mindst 12 måneder, som De har defineret som Deres forretningsmæssige skatteår.

•	”transaktion” er enhver post i tabellen Finansposter.

•	Afsnit 3. Installations- og brugervilkår:

e. Basispakke. Basispakken indeholder serversoftwaren og er begrænset til to tusinde femhundrede (2500) transaktioner pr. skatteår. Hvis De når denne grænse og ønsker at gennemføre yderligere transaktioner, kan De gøre det ved at licensere det separat tilgængelige, ubegrænsede transaktionsmodul. 

8.	YDERLIGERE LICENSKRAV OG/ELLER BRUGERVILKÅR.
a.	Multipleksing. Multipleksing (nogle gange henvist til som ”pooling”) er en måde til indirekte adgang til hardware eller software (”indirekte adgang”) der bruges til at
•	sammenkøre forbindelser 
•	omdirigere oplysninger
•	reducere det antal brugere, der har direkte adgang til eller bruger softwaren, eller
•	reducere antallet af brugere, som softwaren administrerer direkte.
Enhver bruger, som har adgang til ERP-løsningen gennem en multiplekseret forbindelse, skal være korrekt licenseret med en Adgangslicens. 
b.	Outsourcing af virksomhedsprocesser. De må ikke anvende softwaren til outsourcing af virksomhedsprocesser til Deres klienter eller kunder. De må imidlertid gøre Deres Adgangslicenser tilgængelige til personer, der outsourcer virksomhedsprocesser, som handler på Deres vegne og yder tjenester til Deres virksomhed. 
c.	Licensmobilitet og outsourcing af softwareadministration. 
•	Licensmobilitet. De har ret til at videreoverdrage Deres ERP-løsningslicenser, for hvilke De er under en løbende vedligeholdelsesplan til (i) en hvilken som helst server, der kører Fysiske OSE’er eller et hvilket som helst Virtuelt OSE beregnet til Dem og placeret på den samme Serverfarm så tit som nødvendigt, eller (ii) fra en Serverfarm til en anden, men ikke på kort sigt (dvs. ikke inden for 90 dage fra den seneste tildeling).

•	Outsourcing af softwareadministration. De må installere og bruge tilladte kopier af softwaren på servere og andre enheder, som er under daglig administration og kontrol af tredjemand, forudsat at alle sådanne servere og andre enheder er og forbliver fuldt ud dedikeret til Deres brug. De er ansvarlig for alle de forpligtelser, som er indeholdt i Deres licenseringsaftale, uanset hardwarens, hvorpå softwaren bruges, fysiske placering.
d.	Tildeling af Licens til Skabeloner. De må kopiere og bruge skabeloner, som tilvejebringes med softwaren, og som er identificeret til sådan brug i dokumenter og projekter, som De opretter. De må distribuere de pågældende dokumenter og projekter til ikke-kommercielle formål. 
e.	Inkluderede Microsoft-programmer. Microsoft Dynamics NAV-softwaren indeholder andre Microsoft-programmer. Hvis separate licensvilkår følger med de pågældende komponenter, gælder licensvilkårene for de pågældende komponenter for Deres brug af komponenterne i stedet for disse licensvilkår.

•	Microsoft SQL Server-mærkede komponenter. Microsoft Dynamics NAV-softwaren leveres med Microsoft SQL Server-mærkede komponenter, som er licenseret til Dem i henhold til vilkårene for de respektive SQL Server-licenser, som er placeret i mappen ”Licenser” i softwarens installationsmappe. Hvis De ikke accepterer de gældende licensvilkår for den Microsoft SQL Server-mærkede komponent, må De ikke bruge den pågældende komponent.

•	Microsoft SQL Server Report Builder til Microsoft SQL Server 2014. Microsoft Dynamics NAV-softwaren leveres med Microsoft SQL Server Report Builder 3.0 til Microsoft SQL Server 2014 (Report Builder), som er licenseret til Dem under sine egne licensvilkår, som findes i følgende installationsmappe til Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. De må kun bruge Report Builder i forbindelse med Microsoft Dynamics NAV. Hvis De ikke accepterer licensvilkårene for Report Builder, må De ikke bruge Report Builder. 

•	Microsoft Exchange Web Services Managed API 2.2. Microsoft Dynamics NAV-softwaren leveres med Exchange Web Services Managed API 1.2 (EWSMA), som er licenseret til Dem under sine egne licensvilkår, som findes i følgende installationsmappe til Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. De må kun bruge EWSMA i forbindelse med Microsoft Dynamics NAV. Hvis De ikke accepterer licensvilkårene for EWSMA, må De ikke bruge EWSMA. 

•	Microsoft Chart Controls til Microsoft .NET Framework 3.5 og 4.5 til Microsoft Windows-operativsystemer. Microsoft Dynamics NAV-softwaren leveres med Microsoft Chart Controls til Microsoft .NET Framework 3.5 til Microsoft Windows-operativsystemer (Chart Controls), som er licenseret til Dem under sine egne licensvilkår, som findes i følgende installationsmappe til Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. De må kun bruge Chart Controls i forbindelse med Microsoft Dynamics NAV. Hvis De ikke accepterer licensvilkårene for Chart Controls, må De ikke bruge Chart Controls. 
•	Microsoft Report Viewer 2015 Runtime. Microsoft Dynamics NAV-softwaren leveres med Microsoft Report Viewer 2015 Runtime (”Report Viewer”). 
•	Microsoft SQL Server Reporting Services Map Report Item. Report Viewer kan indeholde funktioner, der henter indhold som kort, billeder og andre data via Bing Maps-applikationsprogrammeringsgrænseflade (”Bing Maps API’erne”) (eller efterfølgende mærker). Formålet med disse funktioner er at oprette rapporter, der fremviser data oven på kort, i fugleperspektiv og hybridperspektiv. Hvis disse funktioner er inkluderet, kan De bruge dem til at oprette og vise dynamiske eller statiske dokumenter. Dette kan kun gøres i forbindelse med og via metoder og adgangsmåder, der er integreret i tillægget. De må ikke på anden vis kopiere, lagre, arkivere eller oprette en database med det indhold, der er tilgængeligt via Bing Maps API’erne. De må ikke bruge følgende til noget formål, selv hvis de er tilgængelige gennem Bing Maps API’erne:
•	Bing Maps API’er til at levere sensorbaseret vejledning/routing eller
•	vejtrafikdata eller fugleperspektivbilledmateriale (eller tilhørende metadata).
Deres brug af Bing Maps API’er og tilhørende indhold er desuden underlagt de yderligere vilkår og betingelser, som findes på go.microsoft.com/fwlink/?LinkId=21969.

•	Microsoft-programmer, som inkluderer Distribuerbar Kode. Report Viewer og Microsoft Token Validation Extensions til Microsoft .NET Framework 4.5 (”Token Validation Extensions”) kan inkludere kode, som De har tilladelse til at distribuere i programmer, som De udvikler (”Distribuerbar Kode”), hvis de overholder nedenstående vilkår.
a.	Rettigheder til Brug og Distribuering.
•	De må kopiere og distribuere objektkodeformen af Distribuerbar Kode i programmer, De udvikler, og
•	De må tillade, at distributører af Deres programmer kopierer og distribuerer den Distribuerbare Kode som en del af de pågældende programmer.
b.	Distributionskrav. Hvis De distribuerer Distribuerbar Kode, skal De
•	tilføje væsentlig primærfunktionalitet til den i Deres programmer.
•	for enhver Distribuerbar Kode med filtypenavnet .lib kun distribuere resultaterne af kørsel af en sådan Distribuerbar Kode gennem en sammenkædning med programmet.
•	kun distribuere Distribuerbar Kode i et installationsprogram som en del af det pågældende installationsprogram uden ændringer.
•	kræve, at distributører og eksterne slutbrugere accepterer licensbetingelser, som beskytter den Distribuerbare Kode mindst lige så meget som nærværende aftale. 
•	vise en gyldig meddelelse om ophavsret i Deres programmer.
•	yde erstatning til, skadesløsholde og forsvare Microsoft i forbindelse med eventuelle krav, herunder advokatsalærer, der måtte opstå på grund af eller som resultat af distributionen eller brugen af Deres programmer.
c.	Distributionsbegrænsninger. De må ikke
•	ændre meddelelser om ophavsret, varemærker eller patenter i den Distribuerbare Kode,
•	bruge Microsofts varemærker i Deres programmers navne eller på nogen måde, der kunne få andre til at tro, at Deres programmer kommer fra eller er godkendt af Microsoft,
•	distribuere Distribuerbar kode til kørsel på andre platforme end Windows-platformen,
•	medtage Distribuerbar Kode i skadelige, vildledende eller ulovlige programmer eller
•	ændre eller distribuere kildekoden til en Distribuerbar Kode, således at en del heraf bliver omfattet af en Ekskluderet Licens. En Ekskluderet licens kræver, som betingelse for brug, redigering eller distribution, at koden offentliggøres eller distribueres i kildekodeform, eller at andre har ret til at ændre den.
f.	Ændringsfraskrivelse. De må kun ændre softwaren om nødvendigt for at anvende den til Deres interne forretningsformål, hvis De har modtaget den i kildekodeform, eller De eller en tredjemand, som handler på Deres vegne, har licenseret værktøjer fra Microsoft, som gør det muligt for Dem eller den tredjemand, som handler på Deres vegne, at ændre softwarens objektkode. De accepterer, at Microsoft ikke er ansvarlig for nogen form for problemer, der opstår som følge af ændringer foretaget af Dem, en partner eller af en tredjemand, som handler på Deres vegne, eller for problemer, som er forårsaget af tredjemandshardware eller -software. Microsoft er ikke forpligtet til, og vil ikke have nogen forpligtelser til, at yde teknisk eller anden form for support i forbindelse med ændringer af softwaren, som er foretaget af Dem, en partner eller en anden tredjemand. Microsoft fremsætter ingen erklæringer om, godkendelse af, garanti eller forsikring for softwarens egnethed til Deres virksomhed, partnerens eller en anden tredjemands egnethed til at foretage ændringer eller til at implementere ændringerne eller softwaren eller for, at en ændring, som er foretaget, implementeret, supporteret og/eller serviceret af, for eller på vegne af Dem eller en tredjemand, vil opfylde deres forretningsbehov eller fungere korrekt sammen med softwaren. Microsoft og Microsofts partnere er uafhængige enheder, og Microsoft er ikke ansvarlig for eller bundet af nogen handlinger foretaget af sådanne forretningspartnere.
g.	Fiktive Data. URL’er (Uniform Resource Locators), adresser, personnavne, virksomheder, byer, stater og andre elementer, der er gengivet og refereret til i Microsoft-materiale, er fiktive. De angives udelukkende som eksempler og illustrationer. Enhver virkelig tilknytning eller forbindelse er utilsigtet.
h.	Kompleks Software. Softwaren er kompleks computersoftware. Dens ydeevne vil variere afhængigt af Deres hardwareplatform, softwareinteraktion, konfigurationen af softwaren og andre faktorer. Softwaren er hverken fejltolerant eller fri for fejl, konflikter eller afbrydelser.
i.	Meddelelser fra Tredjemand. Softwaren kan indeholde materiale fra tredjemand (dvs. kode eller dokumentation), som Microsoft giver i licens til Dem i henhold til denne aftale. Eventuelle meddelelser til en tredjemands materiale er kun til Deres orientering. 
j.	Yderligere Funktionalitet. Microsoft leverer evt. yderligere funktionalitet til softwaren. Der kan gælde andre licensvilkår og vederlag. 
9.	INTERNETBASEREDE TJENESTER. Microsoft leverer internetbaserede tjenester med softwaren. Microsoft kan ændre eller annullere dem når som helst. Dette afsnit gælder ikke for vilkårene for validering af abonnement ovenfor.
a.	Samtykke for internetbaserede tjenester. Visse funktioner i softwaren kan oprette forbindelse til Microsoft eller tredjemandsserviceudbyderes computersystemer via internettet. I nogle tilfælde bliver De ikke underrettet separat, når de opretter forbindelse. De kan deaktivere disse funktioner eller undlade at bruge dem. Yderligere oplysninger om disse funktioner finder De i softwaredokumentationen. Når De bruger disse funktioner, accepterer De, at der sker overførsel af disse oplysninger. 
b.	Computeroplysninger. Visse funktioner i softwaren bruger internetprotokoller, der sender computeroplysninger til de relevante systemer, f.eks. Deres internetprotokoladresse, operativsystemtype og browser, navn på og version af den software, De bruger, samt sprogkoden på den enhed, hvor De har installeret softwaren. Microsoft bruger disse oplysninger til at gøre den internetbaserede tjeneste tilgængelig for Dem. Nogle af disse funktioner omfatter, men er ikke begrænset til:
•	Webindholdsfunktioner. Der findes funktioner i softwaren, som kan hente relateret indhold fra Microsoft og stille det til rådighed for Dem. For at kunne levere indholdet tilsender disse funktioner Microsoft oplysninger om, hvilken type operativsystem, De bruger, navnet på den software, De bruger, og hvilken version, De bruger, browsertype samt sprogkode for den enhed, hvor De installerede softwaren. Disse funktioner kan f.eks. være multimedieklip, skabeloner, onlineundervisning, onlinesupport og Appshelp. De kan vælge ikke at bruge disse webindholdsfunktioner.
c.	Brug af Oplysninger. Microsoft kan bruge enhedsoplysningerne, fejlrapporterne og rapporterne om skadelig software til at forbedre vores software og tjenester. Vi kan også dele dem med andre, f.eks. hardware- og softwareforhandlere. De kan bruge oplysningerne til at forbedre samspillet mellem deres produkter og Microsoft-software.
d.	Misbrug af internetbaserede tjenester. De må ikke bruge disse tjenester på en måde, der kan beskadige tjenesterne eller begrænse andres brug af dem. De må ikke bruge tjenesterne til at forsøge at få uautoriseret adgang til tjenester, data, konti eller netværk på nogen måde.
10.	PRODUKT-/LICENSNØGLER. Softwaren kræver en nøgle for at kunne køre, eller for at De kan få adgang til den. En nøgle må kun bruges til at køre eller få adgang til den specielle version af softwaren, som den er udstedt til. De er ansvarlig for brugen af de nøgler, der er overdraget til Dem. De må ikke duplikere eller dele nøglerne med tredjemand.
11.	BENCHMARKTEST. De skal indhente skriftlig tilladelse fra Microsoft, før De offentliggør resultaterne af nogen benchmarktest af softwaren til tredjemand. 
12.	OMFANGET AF LICENSEN. Softwaren er licenseret og ikke solgt. Denne aftale giver Dem kun visse rettigheder til at bruge softwaren. Microsoft forbeholder sig alle øvrige rettigheder. Medmindre gældende lovgivning eller en separat skrevet kontrakt med Microsoft giver Dem flere rettigheder, har De kun ret til at bruge softwaren i overensstemmelse med denne aftales udtrykkelige ordlyd. De skal ved at gøre dette overholde alle tekniske begrænsninger i softwaren, der kun tillader, at De kan bruge den på bestemte måder. De må kun bruge softwaren til intern forretningsbrug. De må ikke
•	arbejde uden om de tekniske begrænsninger i softwaren,
•	foretage reverse engineering, dekompilering eller disassemblering af softwaren, medmindre, og kun i det omfang, sådanne handlinger udtrykkeligt og på trods af nærværende begrænsning er tilladt i henhold til gældende lovgivning,
•	omgå softwarens valideringsfunktioner,
•	offentliggøre softwaren, så andre kan kopiere den,
•	leje, lease eller udlåne softwaren, eller
•	bruge den til kommercielle software-hosting-tjenester.
Deres rettigheder til brug af softwaren kan tilbagekaldes, hvis De ikke overholder vilkårene i denne aftale. Rettighederne til at få adgang til softwaren giver Dem ikke rettighed til at implementere Microsoft-patenter eller andre immaterielle Microsoft-rettigheder i software eller enheder, der får adgang til serveren.
13.	SIKKERHEDSKOPI. De har ret til at tage et ubegrænset antal kopier af softwaren til sikkerhedskopier, udvikling og test, så længe kopierne ikke bruges i produktion, og udviklingen og testen kun er til intern forretningsbrug. En tredjemand kan være vært for sikkerhedskopierne på Deres vegne som angivet i Afsnit 8.b.
14.	FAIL-OVER-RETTIGHEDER. Ud over Deres brug af softwaren i henhold til Afsnit 3 ovenfor må De køre en enkelt, passiv fail-over af Deres ERP-løsning, som kun vil blive anvendt, eller som der kun vil blive opnået adgang til med henblik på midlertidig støtte, mens den primære ERP-løsning er utilgængelig. 
15.	OVERDRAGELSE AF LICENS. De må ikke overdrage softwaren uden Microsofts forudgående, skriftlige samtykke. Hvis tilladelsen gives, kan der påløbe yderligere udgifter for overdragelsen af softwaren til en tredjemand.
16.	DOKUMENTATION. Enhver person, der har gyldig adgang til Deres computer eller Deres interne netværk, må kopiere og bruge dokumentationen til Deres interne referenceformål.
17.	NEDGRADERING. De har ikke ret til at bruge tidligere versioner af softwaren under denne licens, og Microsoft er ikke forpligtet til at levere tidligere versioner til Dem. 
18.	EKSPORTRESTRIKTIONER. Softwaren er underlagt nordamerikanske eksportlove og -forordninger. De skal overholde alle nationale og internationale eksportlove og -forordninger, der gælder for softwaren. Lovgivningen omfatter restriktioner på destinationer, slutbrugere og endelig brug. Yderligere oplysninger finder De på www.microsoft.com/exporting.
19.	SUPPORTTJENESTER. Microsoft yder support til softwaren, som det er beskrevet på www.microsoft.com/dynamics/customer/en-us/service-plans.aspx. 

20.	LOKALISERING OG OVERSÆTTELSE. Microsoft leverer visse lokaliseringer og oversættelser for softwaren som beskrevet på go.microsoft.com/fwlink/?LinkID=317718 for Microsoft Dynamics NAV og go.microsoft.com/fwlink/?LinkID=316681 for Microsoft Dynamics C5. 
21.	FULDSTÆNDIG AFTALE. Denne aftale (inklusive indeståelsen nedenfor) og vilkårene for supplementer, opdateringer, internetbaserede tjenester og supportydelser, som De anvender, udgør den fuldstændige aftale for softwaren og supportydelserne.
22.	GÆLDENDE LOVGIVNING.
a.	USA. Såfremt De har erhvervet softwaren i USA, er denne aftale underlagt lovgivningen i staten Washington, som gælder for misligholdelse af aftalen uanset principperne for lovkonflikter. Lovgivningen i den stat, hvor De er bosiddende, gælder for alle andre retskrav, herunder retskrav i henhold til statens forbrugerbeskyttelseslovgivning, love om illoyal konkurrence og for erstatning uden for kontrakt.
b.	Uden for USA. Hvis De anskaffede softwaren i et andet land, gælder det pågældende lands love.
c.	Advokatsalærer og omkostninger. Hvis De eller Microsoft fører en retssag, retter et søgsmål eller på anden måde fremsætter et krav mod den anden part i forbindelse med eller som følge af denne aftale eller softwaren, vil den vindende part være berettiget til at få godtgjort advokatsalærer, omkostninger og andre udgifter i rimeligt omfang (inklusive en eventuel appel).
23.	JURIDISK VIRKNING. Denne aftale beskriver bestemte juridiske rettigheder. De har muligvis andre rettigheder i henhold til lovgivningen i Deres stat eller land. De kan også have rettigheder I forhold til den part, som De har erhvervet softwaren fra. Denne aftale ændrer ikke Deres rettigheder under lovgivningen i Deres stat eller land, hvis lovgivningen i Deres stat eller land ikke tillader den det. 
24.	FORSVAR I TILFÆLDE AF KRÆNKELSESPÅSTANDE OG PÅSTANDE OM URETMÆSSIG TILEGNELSE. Microsoft vil forsvare Dem mod ethvert retskrav fremsat af en ikke-koncernforbundet tredjemand om, at softwaren skulle krænke denne tredjemands patentrettigheder, ophavsrettigheder eller varemærkerettigheder, eller at forretningshemmeligheder uretmæssigt er tilegnet, og vil betale ethvert beløb i henhold til en ugunstig endelig domstolsafgørelse (eller forlig, som Microsoft har tiltrådt).

De skal straks skriftligt underrette os om kravet og give os uindskrænket kontrol over forsvaret heraf eller indgåelse af forlig herom. De er forpligtet til at yde os rimelig assistance i forbindelse med vores imødegåelse af kravet, og Microsoft vil godtgøre Dem Deres rimelige udgifter afholdt I forbindelse med, at De yder denne assistance. Udtrykkene ”uretmæssig tilegnelse” og ”forretningshemmelighed” bruges som angivet i Uniform Trade Secrets Act, undtagen i tilfælde af krav, som opstår uden for USA, i hvilke tilfælde ”uretmæssig tilegnelse” betyder forsætlig og ulovlig brug, og ”forretningshemmelighed” betyder ”skjult information” som beskrevet i Artikel 39.2 i TRIPs aftalen og ”uretmæssig tilladelse” betyder tilsigtet, ulovligt brug.

Vores forpligtelser skal ikke finde anvendelse, i det omfang kravet eller en ugunstig endelig domstolsafgørelse skyldes (i) Deres brug af softwaren efter, at vi har bedt Dem ophøre hermed på grund af et sådant krav, (ii) Deres kombination af softwaren med produkter (hardware, software eller tjenester), data eller forretningsprocedurer, som ikke er fra Microsoft, herunder tilføjelsesprogrammer eller programmer fra tredjemand (iii) tab, der skyldes brug af produkter, data eller forretningsprocedurer, som ikke er fra Microsoft, (iv) Deres ændring eller modificering af softwaren, herunder eventuelle ændringer fra tredjemand (v) Deres distribuering af softwaren til tredjemand eller brug heraf til fordel for tredjemand, (vi) Deres brug af Microsofts varemærke(r) uden udtrykkeligt skriftligt samtykke eller (vii) ethvert krav vedrørende uretmæssig tilegnelse af forretningshemmeligheder, hvor De har tilegnet Dem erhvervshemmelighederne (a) på uretmæssigt grundlag, (b) under omstændigheder, hvor De fortsat har pligt til at opretholde tavshedspligt eller begrænse brugen heraf, eller (c) fra en person (undtagen Microsoft eller en af Microsofts associerede virksomheder), som var forpligtet over for parten, der har fremsat kravet, til at opretholde tavshedspligten eller begrænse brugen af erhvervshemmeligheden. De skal godtgøre os alle omkostninger eller skader, der måtte opstå som følge af sådanne handlinger. 

Hvis Microsoft modtager oplysning om et krav vedrørende krænkelsespåstande og påstande om uretmæssig tilegnelse, der vedrører softwaren, er Microsoft berettiget, men ikke forpligtet, til for egen regning enten (i) at sørge for, at De får ret til fortsat at køre softwaren, eller (ii) at ændre eller erstatte softwaren med en tilsvarende funktionsdygtighed med henblik på at gøre den ikke-krænkende, i hvilket tilfælde De er forpligtet til straks at ophøre med at køre softwaren. Hvis, som et resultat af et krav vedrørende krænkelsespåstande og påstande om uretmæssig tilegnelse, Deres brug af softwaren anfægtes af en kompetent jurisdiktion, vil Microsoft efter eget valg skaffe adgang til at fortsætte brugen heraf, erstatte softwaren eller rettelsen med en tilsvarende funktionsdygtighed, ændre softwaren eller rettelsen, således at den ikke længere er krænkende, eller tilbagebetale erlagte betalinger og opsige denne licens. 

Hvis der rejses andet krav fra tredjemand mod Dem vedrørende Microsofts immaterielle rettigheder, skal De straks underrette os herom skriftligt. Microsoft kan efter eget valg beslutte at lade disse krav være omfattet af dette afsnit. Dette Afsnit 24 angiver Deres eneste beføjelser i tilfælde af krav udløst af krænkelse af tredjemands ophavsret, patent- eller varemærkerettigheder og uretmæssig tilegnelse af forretningshemmeligheder.

25.	BEGRÆNSNING OG FRASKRIVELSE AF ERSTATNING. De kan fra Microsoft og Microsofts leverandører kun opnå erstatning for direkte tab op til det beløb, de har betalt for softwaren, undtagen for krav, der er dækket af Afsnit 24. De kan ikke få dækket andre krav på erstatning, herunder for følgeskader, tabt fortjeneste, særlige, indirekte eller hændelige skader.

Denne begrænsning gælder i
•	ethvert forhold vedrørende: (i) softwaren, (ii) tjenester, (iii) indhold (herunder kode) på en hvilken som helst tredjemands websteder eller (iv) tredjemandsmaterialer og
•	erstatningskrav for kontraktbrud, garantibrud, manglende overholdelse af betingelser, objektivt ansvar, uagtsomhed, tab af data, skade på data, tab af goodwill, tab som følge af driftsforstyrrelser eller andre erstatningskrav uden for aftaleforholdet i overensstemmelse med gældende lovgivning.

Det gælder også, selvom
•	reparation, erstatning eller en refundering for softwaren ikke fuldstændig kompenserer Dem for eventuelle tab eller
•	Microsoft havde eller burde have haft kendskab til risikoen for tabene.

Nogle stater tillader ikke fraskrivelse eller begrænsning af ansvaret for hændelige skader eller følgeskader, hvorfor ovennævnte begrænsning eller udelukkelse muligvis ikke gælder for Dem. De gælder muligvis heller ikke for Dem, fordi der i Deres land ikke tillades udelukkelse eller begrænsning af hændelige skader, følgeskader eller andre skader. 
26.	VERIFIKATION.
a.	Ret til verifikation. De er forpligtet til at opbevare fortegnelser (herunder købskvittering) for den software, De bruger i henhold til denne aftale. Microsoft har ret til for Microsofts egen regning at kontrollere, at denne aftale overholdes. De er forpligtet til at yde rimelig assistance i tilfælde af audit om overholdelse af aftalen, herunder ved at tillade, at Microsoft på anmodning får adgang til brugsrapporter som et redskab til udførelsen af audit. 
b.	Verifikationensproces og begrænsninger. For at gennemføre verifikationen vil Microsoft antage en uafhængig revisor fra et internationalt anerkendt offentligt regnskabsfirma, som vil blive underlagt en forpligtelse om fortrolighed. Verifikation udføres tidligst 30 dage efter varsel herom, inden for normal arbejdstid og på en sådan måde, at det ikke urimeligt forstyrrer Deres normale aktiviteter. Som alternativ kan Microsoft kræve, at De udfylder Microsofts spørgeskema til selvkontrol om den software, som De bruger i henhold til denne aftale, men forbeholder sig retten til at anvende en verifikationsproces som anført ovenfor. 
c.	Verifikationens hyppighed. Hvis Microsoft foretager verifikation og ikke finder væsentlig, ulicenseret brug (licensmangel på 5 % eller derover), så vil Microsoft ikke foretage en yderligere verifikation af samme enhed i mindst et år.
d.	Brug af resultaterne. Microsoft og Microsofts auditører vil kun anvende de oplysninger, der opnås i verifikationen, til at håndhæve Microsofts rettigheder og til at afgøre, hvorvidt De overholder vilkårene i nærværende aftale. Ved at påberåbe sig ovennævnte rettigheder og procedurer fraskriver Microsoft sig ikke retten til at håndhæve nærværende aftale eller beskytte sine immaterielle rettigheder på nogen anden måde, der er tilladt ifølge gældende lovgivning. 
e.	Beføjelser ved manglende overholdelse. Hvis verifikation eller selvkontrol afslører ulicenseret brug, skal De omgående bestille et tilstrækkeligt antal licenser til at dække Deres brug. Hvis der findes væsentlig ulicenseret brug, skal De godtgøre Microsoft for Microsofts udgifter til verifikationen og købe de nødvendige yderligere licenser som enkeltdetaillicenser inden for 30 dage.

*************************************************************************
BEGRÆNSET GARANTI
A.	BEGRÆNSET GARANTI. Hvis De følger instruktionerne, vil softwaren i væsentlig grad fungere som beskrevet i det Microsoft-materiale, De modtager i eller sammen med softwaren.
Referencer til ”begrænset garanti” er referencer til Microsofts udtrykkelige garanti. Denne garanti gives ud over andre rettigheder og misligholdelsesbeføjelser, De måtte have i henhold til lovgivningen, herunder Deres rettigheder og misligholdelsesbeføjelser i overensstemmelse med de lovbestemte garantier under den lokale forbrugerlovgivning.
B.	VILKÅR FOR GARANTIEN, GARANTIMODTAGEREN OG VARIGHEDEN AF EVENTUELLE STILTIENDE GARANTIER. Den begrænsede garanti dækker softwaren i ét år, efter den er anskaffet af den første bruger. Hvis De modtager tillæg, opdateringer eller erstatningssoftware i løbet af dette år, er De dækket ind i den resterende garantiperiode eller mindst 30 dage. Hvis den første bruger overdrager softwaren, gælder den resterende garantiperiode for modtageren.
I det omfang gældende lovgivning tillader det, vil alle stiltiende garantier, garantier eller betingelser kun være gældende i den begrænsede garantiperiode. Visse stater tillader ingen begrænsninger af varigheden af en stiltiende garanti, hvorfor disse begrænsninger muligvis ikke gælder for Dem. De gælder muligvis heller ikke for Dem, da nogle lande ikke tillader begrænsninger af varigheden af en stiltiende garanti eller en betingelse.
C.	UDELUKKELSER FRA GARANTI. Nærværende garanti dækker ikke problemer, som skyldes Deres handlinger (eller manglende handlinger), andres handlinger eller begivenheder, som med al rimelighed ligger uden for Microsofts kontrol.
D.	AFHJÆLPNING VED GARANTIBRUD. Microsoft reparerer eller erstatter softwaren vederlagsfrit. Hvis Microsoft ikke kan reparere eller erstatte den, refunderer Microsoft beløbet angivet på Deres kvittering for softwaren. Microsoft reparerer eller erstatter også tillæg, opdateringer og erstatningssoftware vederlagsfrit. Hvis Microsoft ikke kan reparere eller erstatte dem, refunderer Microsoft det beløb, De eventuelt har betalt for dem. De skal afinstallere softwaren og returnere ethvert medie og andet tilknyttet materiale til Microsoft sammen med kvitteringen for at få refunderet beløbet. Disse er Deres eneste muligheder for afhjælpning i tilfælde af brud på den begrænsede garanti.
E.	FORBRUGERRETTIGHEDER PÅVIRKES IKKE. De kan have yderligere forbrugerrettigheder i henhold til gældende lokal lovgivning, hvilket nærværende aftale ikke kan ændre.
F.	FORUDSÆTNINGER FOR GARANTIEN. De skal fremlægge kvittering for at få garantiservice.
1.	USA og Canada. Hvis De ønsker garantiservice eller oplysninger om refundering af prisen på software, der er erhvervet i USA og Canada, bedes De kontakte Microsoft på:
•	(800) MICROSOFT,
•	Microsoft Customer Service and Support, One Microsoft Way, Redmond, WA 98052-6399 eller
•	besøge www.microsoft.com/info/nareturns.htm.
2.	Europa, Mellemøsten og Afrika. Hvis De har erhvervet softwaren i Europa, Mellemøsten eller Afrika, står Microsoft Ireland Operations Limited for nærværende begrænsede garanti. Hvis De vil fremsætte et krav under denne garanti, skal De kontakte enten
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland eller
•	den lokale Microsoft-associerede virksomhed i Deres land (se www.microsoft.com/worldwide).
3.	Australien. Hvis De har købt softwaren i Australien, skal De kontakte Microsoft for at fremsætte et krav på
•	13 20 58, eller
•	Microsoft Pty Ltd, 1 Epping Road, North Ryde NSW 2113, Australia.
4.	Uden for USA, Canada, Europa, Mellemøsten, Afrika og Australien. Hvis De har købt softwaren uden for USA, Canada, Europa, Mellemøsten, Afrika og Australien, bedes De kontakte den lokale Microsoft-associerede virksomhed i Deres land (se www.microsoft.com/worldwide).
G.	INGEN ANDRE GARANTIER. Den begrænsede garanti er Microsofts eneste direkte garanti. Microsoft stiller ingen andre udtrykkelige garantier, garantier eller betingelser. Såfremt det er tilladt i henhold til den lokale lovgivning i Deres land/område, afgiver Microsoft ingen stiltiende garantier for salgbarhed, egnethed til et bestemt formål og ikke-krænkelse af immaterielle rettigheder. Hvis den lokale lovgivning i Deres land/område giver Dem stiltiende garantier, garantier eller betingelser, til trods for nærværende udelukkelse, er Deres muligheder for afhjælpning beskrevet i afsnittet ”Afhjælpning ved garantibrud” ovenfor, i det omfang afhjælpningen er tilladt i henhold til den lokale lovgivning.
KUN FOR AUSTRALIEN. I dette afsnit henviser ”varer” til den software, som Microsoft giver den udtrykkelige garanti for. Vores varer leveres med garantier, der ikke kan udelukkes under den australske forbrugerlovgivning. De er berettiget til en erstatning eller refusion for en større fejl og kompensation for alle andre rimeligt påregnelige tab eller skader. De er desuden berettiget til at få varerne repareret eller erstattet, hvis varerne ikke er af acceptabel kvalitet, og hvis fejlen ikke er en større fejl. Varer, der indleveres til reparation, kan blive erstattet af renoverede varer af samme type frem for at blive udskiftet. Renoverede dele kan blive brugt til at reparere varerne.
H.	BEGRÆNSNING OG UDELUKKELSE AF ERSTATNING FOR GARANTIBRUD. Ovenstående klausul om begrænsning og udelukkelse af erstatning gælder for brud af denne begrænsede garanti.
Nærværende begrænsede garanti giver Dem bestemte juridiske rettigheder, og De kan også have andre rettigheder, der kan variere fra stat til stat. De har muligvis også andre rettigheder, som varierer fra land til land.

*************************************************************************